Pogings vir sigaretverkope steeds onsuksesvol | Maroela Media
Daar is groot druk van veral die groot tabakmaatskappye op die regering om sigarette tot noodsaaklike item verklaar te kry, maar tot dusver is geen sukses nog daarmee behaal nie.
'n Goed geplaaste bron in die regering het aan Maroela Media gesê allerlei sektore probeer die regering so ver kry om hul produkte tot noodsaaklikhede verklaar te kry, en uiteraard moet die regering alle versoeke oorweeg.
Die bron het uitgewys dat enige bewering dat 'n regulasie op hande is, kan neerkom op fopnuus, en het mense gewaarsku om nie fopnuus te versprei nie omdat dit strafbaar kan wees met 'n boete, of ses maande tronkstraf, of beide.
'n Produk mag slegs verkoop word as Ebrahim Patel, die minister van handel en nywerheid, dit as noodsaaklik verklaar deur 'n kennisgewing in die Staatskoerant. Tot dan is dit onwettig, en eweneens strafbaar met 'n boete, ses maande tronkstraf, of beide.
"They have lost it totally!" Nee genade, ek het rook 20 jaar gelede al gelos, maar regtig, hierdie regering 'gebruik' die situasie om als onder hul vlerk in te kry. Rook is opsigself nie gesesond vir die mens nie, maar hulle wil seker beweer soos met drank dat dit die imuunstelsel aantas, buiten nou dat dit nie 'noodsaaklik' is nie. Tjoklits en gaskoeldrank is ook nie noodsaaklik nie. Maar dit is nie vir my waarom dit gaan nie eerder as wat die regering met hul regulasies hul hande op hoe ons leef en later wat nog kry. Dat ons waaksaam… Lees meer »
Nou hoe dan as die polisie minister se dit kan saam met ander items verkoop word Maroela Media? Dalk bietjie klarigheid daaroor kry want vir alle praktiese doeleindes versprei die polisie minister dus fopnuus tensy hierdie fopnuus is…. Daar word hopeloos teveel rond en bont gepraat
Is pyp tabak sigarette ? Is lag twak wat wettig gekweek word sigarette ? Is vape sigarette ? Hoe het patel dit omskryf ?
Beste ding ooit Mr Patel, dit is nie n noodsaaklikheid nie.
Maak dit somer vir 12 maande onwettig.
Ek het nog nooit gerook nie en mense moenie om my rook nie, maar dat niemand nou mag sigarette koop nie is malligheid. Ek weet dis n verslawing en rokers móét hulle kankerstokkies kry. Wat is dié anders as magspeletjies?